Kia Proceed ronib hinnaskaalal tublisti kõrgemale
Uue Ceedi mudeliperekonna tippu saabub sportlik universaal Proceed. See on umbes sama pikk kui Ceedi tavauniversaal SW, ent 4 cm madalam ning varustatud üksnes valiku võimsaimate turbojõuallikate ja 7-käigulise kahe siduriga automaatkastiga.
140 hj bensiini- ja 136 hj diiselmootoriga autode hinnad algavad vastavalt 23 590 ja 25 590 eurost, varustusse GT-Line aga kuuluvad neil näiteks mitu juhiabisüsteemi, bileedesituled, soojendusega esiklaas, roolisoojendus, istmesoojendused ees ja taga, kahe tsooniga automaatkliimaseade, 8-tollise ekraaniga heli- ja navisüsteem, tahavaatekaamera, tagumised parkimisandurid ja 17tollised kergmetallveljed.
204 hj mootoriga tippmudelite 1,6 T-GDI GT ja GT TX eest küsitakse vähemalt 25 990 ja 28 490 eurot.
Uueks mudeliaastaks muutuvad mootorivalik ja mudelitähised. Valida saab 116 hj 30 TFSI, 150 hj 35 TFSI, 190 hj 40 TFSI quattro, 116 hj 30 TDI või 150 hj 35 TDI. Hinnavahemik on 25 900 – 34 500 eurot.
Kompaktne linnadžiip sai nii sisemist kui ka välist värskendust. Mootorite rida täieneb edaspidi, kuid esialgu pakutakse vaid 130 hj bensiinimootorit (ka koos CVT-käigukastiga). Baashind on 19 490 eurot.